Yoichiro Nambu

japoniar jatorriko fisikari estatubatuarra izan zen. 2008. urtean Fisikako Nobel Saria jaso zuen fisika azpiatomikoaren simetria-haustura espontaneoaren mekanismoa aurkitzeagatik.

Biografia 
Nambu Tokion jaio zen 1921. urtean. Fukui Bigarren Hezkuntzako Ikastetxean graduatu ondoren, Tokioko Unibertsitate Inperialean fisika ikasi zuen. 1949. urtean, irakasle lagun bezala sartu zen Osaka Hiriko Unibertsitatean eta hurrengo urtean irakasle bezala hasi zen lanean.

1952. urtean Princetongo Goi Mailako Ikasketako Institutuak ikasten jarraitzera gonbidatu zuen. 1954. urtean Chicagoko Unibertsitatera aldatu zen eta 1958an irakasle izendatu zuten. 1970ean estatubatuar hiritartasuna hartu zuen.

Kanpo estekak 

Tokiotarrak
Japoniako fisikariak
Ameriketako Estatu Batuetako fisikariak
Guggenheim bekak
Fisikako Nobel Saridunak
Fisikako Wolf Saridunak
Japoniar estatubatuarrak
Partikulen arloko fisikariak
Gaixotasun kardiobaskularrek hildakoak